આજે સંસદભવન અને રાજ્ય વિધાનસભાઓમાં સાંજે પ-૦૦ વાગ્યા સુધી મતદાન કરી શકાશે. રવિવારે રાષ્ટ્રપતિની ચૂંટણી અને ચોમાસુ સત્રને લઇને એનડીએના નેતાઓની બેઠક મળી હતી. આ બેઠકમાં રાષ્ટ્રપતિપદના ઉમેદવાર રામનાથ કોવિંદ પણ હાજર રહ્યા હતા. સંસદીય બાબતોના પ્રધાન અનંતકુમારે જણાવ્યું હતું કે અમે ૪૦ પક્ષના સપોર્ટ સાથે આગળ વધી રહ્યા છીએ. વડા પ્રધાન નરેન્દ્ર મોદીએ તમામ સાંસદો અને વિધાનસભ્યોને મતદાન કરવા અપીલ કરી હતી. તેમણે જણાવ્યું હતું કે કોવિંદજી પૂર્વ વડા પ્રધાન મોરારજી દેસાઇના સહાયક હતા. હવે મને તેમના સહાયક બનવાનું સદ્ભાગ્ય સાંપડશે. મારી તેમને શુભકામનાઓ.